หนุ่ม-สาวภูเก็ต ควบจยย.บิ๊กไบค์ เสียหลักพุ่งตกคลอง ดับ1สาหัส1
ขอบคุณภาพประกอบจาก Taan Rescue Promedic Phuket,หนุ่ม-สาว นิรนาม ควบบิ๊กไบค์เสียหลักพุ่งลงคลองสวนหลวง ร.9 จ.ภูเก็ต จมน้ำ ดับอนาถ 1 สาหัส 1 จนท.ตร.เร่งสอบสวนหาสาเหตุ คาดเสียหลักชนขอบทางเองหรืออาจมีรถตัดหน้า จนเกิดเหตุสลด,เมื่อเวลา 23.30 น.วันที่ 20 ธ.ค. ร.ต.ท.จรัญ เหล็มปาน พนักงานสอบสวน สภ.วิชิต จ.ภูเก็ต ได้รับแจ้งจากพลเมืองดี ว่า เกิดอุบัติเหตุรถจักรยานยนต์แบบบิ๊กไบค์ พุ่งตกลงไปใต้สะพานข้ามคลองสวนหลวง ร.9 ถ.ดาวรุ่งตัดใหม่ ต.วิชิต อ.เมือง มีผู้เสียชีวิตและบาดเจ็บสาหัส จึงพร้อมด้วยอาสาสมัครมูลนิธิกุศลธรรมภูเก็ต-ชุดประดาน้ำ รุดไปตรวจสอบ,ที่เกิดเหตุ เป็นสะพานลอยข้ามคลองคู่ขนานกัน หน่วยกู้ภัยเร่งมือนำผู้บาดเจ็บสาหัสเป็นหญิงสาว ขึ้นจากคลองใต้สะพานลอยขึ้นมาบนบก เพื่อปั้มหัวใจยื้อชีวิตอย่างเร่งด่วน จากนั้น ลำเลียงส่ง รพ.วชิระภูเก็ต ขณะที่คาดว่ามีผู้สูญหายจมอยู่ในน้ำใต้สะพาน ชุดประดาน้ำ จึงลงงมค้นหา จนกระทั่งพบร่างชายสวมเสื้อยืดแขนสั้นสีดำ นุ่งกางเกงยีนส์ขายาวสีดำ จากนั้น นำขึ้นมาชันสูตรฯ พร้อมกับรถ จยย.บิ๊กไบค์ ยี่ห้อฮอนด้า รุ่นแฟนท่อม สีดำ ทะเบียน ขฉจ 736 ภูเก็ต ที่จมอยู่ในน้ำเช่นเดียวกัน ขึ้นมาตรวจสอบ เบื้องต้นไม่พบหลักฐานว่า ผู้ชายที่เสียชีวิตเป็นใคร ตลอดจนผู้บาดเจ็บสาหัสที่เป็นหญิงสาวเป็นใคร เนื่องจากไม่พบหลักฐานใดๆ มีเพียงข้าวของเครื่องใช้จำนวนหนึ่ง ที่คาดว่า เพิ่งซื้อหามาจากร้านสะดวกซื้อ จึงนำศพส่งชันสูตร ที่ รพ.วชิระภูเก็ต ส่วนรถ จยย.นำกลับไปตรวจสอบที่ สภ.วิชิต,จากการตรวจสอบสถานที่เกิดเหตุเบื้องต้น พบร่องรอย รถ จยย.ชนกับขอบฟุตบาธ ใกล้ราวสะพานข้ามคลอง ซึ่งอาจเป็นไปได้ว่า รถ จยย.คันดังกล่าววิ่งมาจาก ถ.เจ้าฟ้าตะวันออก มุ่งหน้าไปตามถนนดาวรุ่งตัดใหม่ เพื่อไปยังพื้นที่ ต.วิชิต กลับบ้านพัก แต่เมื่อมาถึงบริเวณที่เกิดเหตุ เป็นทางโค้งและถนนมีความลาดเอียง ทำให้รถที่อาจวิ่งมาเร็วไม่สามารถควบคุมทิศทางของรถได้ ส่งผลให้รถเสียพุ่งชนขอบฟุตบาธ รถพร้อมคนขี่-ซ้อนพุ่งตกลงไปในคลอง ทำให้ทั้งคู่สลบและจมน้ำเสียชีวิต-บาดเจ็บสาหัสดังกล่าว หรือ อาจมีการหักหลบรถ ทำให้รถเกิดเสียหลักพุ่งชนฟุตบาธ หรือ ราวสะพานข้ามคลอง ทำให้ทั้งรถทั้งคนพุ่งตรงลงไปในคลองจมน้ำเสียชีวิต และบาดเจ็บ อย่างไรก็ดี เจ้าหน้าที่ตำรวจจะได้สอบสวนข้อเท็จจริงที่เกิดขึ้นอย่างละเอียด อีกครั้ง
หนุ่ม-สาว นิรนาม ควบบิ๊กไบค์เสียหลักพุ่งลงคลองสวนหลวง ร.9 จ.ภูเก็ต จมน้ำ ดับอนาถ 1 สาหัส 1 จนท.ตร.เร่งสอบสวนหาสาเหตุ คาดเสียหลักชนขอบทางเองหรืออาจมีรถตัดหน้า จนเกิดเหตุสลด 
หนุ่ม-สาวนิรนาม,บิ๊กไบค์,เสียหลัก,พุ่งตกคลอง,เสียชีวิต,บาดเจ็บสาหัส,ภูเก็ต,จมน้ำ,ดับอนาถ,จรัญ เหล็มปาน,พนักงานสอบสวน สภ.วิชิต,สวนหลวง ร.9,ปั้มหัวใจ,ยื้อชีวิต,ข่าว,ไทยรัฐออนไลน์,ข่าวสังคม,ภูมิภาค,ทั่วไทย